Diari Oficial de la Generalitat Valenciana


Sumari del DOGV 4202, del 04-03-2002 (2002/2086)

ACORD de 26 de febrer de 2002, del Govern Valencià, pel qual es modifiquen els estatuts i es nomena un membre del Consell d'Administració de l'Institut Valencià d'Habitatge, SA.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2086


Data del document
:   26-02-2002

Organisme emissor
:   Institut Valencià d'Habitatge, SA

Tipus de document
:   Acord

Anàlisi jurídica

 Descriptors 

:   * Institut Valencià de l'Habitatge, SA
    * empresa pública
    * reglament intern
    * legislació

ACORD de 26 de febrer de 2002, del Govern Valencià, pel qual es modifiquen els estatuts i es nomena un membre del Consell d'Administració de l'Institut Valencià d'Habitatge, SA. [2002/2086]
  
El Govern Valencià, en la reunió del dia 26 de febrer de 2002, adoptà l'acord següent:
  
El Govern Valencià, reunit a València el dia 26 de febrer de 2002 com a Junta General Universal d'Accionistes de l'Institut Valencià d'Habitatge, SA, accepta els següents punts com a ordre del dia de la reunió:
  
1. Modificació de l'article 17é dels estatuts socials.
  
2. Nomenament de nou membre del Consell d'Administració.
  
3. Autorització al president del Consell d'Administració per a realitzar tots els actes necessaris per a l'execució dels anteriors acords, i atorgar per a això, si és procedent, les escriptures públiques corresponents i sol·licitar la inscripció d'aquestes en el Registre Mercantil.
  
4. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords presos en aquesta.
  
Atés que es tracta d'una empresa pública de la Generalitat Valenciana, i ja que és aquesta el seu únic soci, es troben, per tant, presents tots els accionistes de la societat.
  
El Govern Valencià, després de l'oportuna deliberació i no existint intervencions de què se sol·licite constància, en la seua condició de Junta General Universal d'Accionistes de l'Institut Valencià d'Habitatge, SA,
  
ACORDA
  
Primer
  
Modificar l'article 17 dels estatuts socials, que quedarà redactat com segueix:
  
«Article 17
  
L'administració i representació de la societat estarà a càrrec d'un Consell d'Administració:
  
1) El Consell d'Administració serà nomenat per la Junta General i estarà integrat per un nombre de consellers no inferior a cinc ni superior a nou.
  
Entre els membres del Consell s'elegirà un president, un vicepresident i un vicepresident segon.
  
2) El vicepresident substituirà el president en els casos de vacant, absència, malaltia o impediment legítim i exercirà totes les atribucions del president.
  
3) El vicepresident segon substituirà el vicepresident en els casos de vacant, absència, malaltia o impediment legítim i exercirà totes les atribucions i funcions que a aquest corresponguen. No obstant això, en defecte dels dos vicepresidents, realitzarà les seues funcions, actuant com a vicepresident, el conseller de més edat.
  
4) El càrrec de secretari serà proveït pel Consell d'Administració entre els seus membres. En cas d'absència o impossibilitat del secretari, serà substituït pel conseller de menor edat, que serà vicesecretari».
  
Segon
  
Nomenar per un termini de cinc anys, com a membre del Consell d'Administració de l'Institut Valencià d'Habitatge, SA, el senyor Bernabé Bueno Miralles.
  
Tercer
  
Autoritzar el president del Consell d'Administració per a realitzar tots els actes necessaris per a l'execució dels anteriors acords, i atorgar per a això, si és procedent, les escriptures públiques corresponents i instar la inscripció d'aquestes en el Registre Mercantil.
  
Quart
  
Autoritzar el secretari del Consell d'Administració, segons el que disposen els estatuts socials, per a certificar el contingut de l'acta de la present Junta Universal d'Accionistes i els acords presos en aquesta.
  
Acords aquests que es transcriuen literalment.
  
No havent debatut més assumptes que els assignats en l'ordre del dia, s'aprova la present acta de la reunió de la Junta Universal d'Accionistes de l'Institut Valencià d'Habitatge, SA.
  
El present acord serà publicat en el Diari Oficial de la Generalitat Valenciana.
  
València, 26 de febrer de 2002
  
El conseller secretari del Govern Valencià,